Advendiaja alguses peetud Rakvere kirikupäevade raames leidis reedel aset palvus-lõunasöök kohalike arvamusliidrite osavõtul.    Neljandat korda restoranis Villa Theresa peetud palvusel-lõunasöögil osales ka Ameerika ühendriikide saatkonna majandusatašee Brian M. Frere, samuti Ameerikast pärit Miguel Zayas, kes on sedasorti ettevõtmiste korraldaja Eestis.    Zayas rääkis, et palvuslõunaid hakati Ameerika ühendriikides korraldama üheksa aastat  tagasi ning nüüd tehakse neid rohkem kui 170 riigis. "Põhimõte on ühise palvuse kaudu tuua kokku erinevad kirikud ja erinevad inimesed, sealhulgas ka poliitilised oponendid," ütles ta.    Näiteks Washingtonis osaleb president samuti sellistel palvustel.    Ka Rakvere linnapea Andres Jaadla rõhutas, et olemise väärtus on suhetes, mitte selles, mis meil on.    Osalistele esinenud Avo Üprus rääkis aususest, vastutusest ja väärikusest."Usu olemasolu ei pea näitama detsibellides ega  võitlevalt peale suruma. Usk leiab endale alati sobiva väljendusviisi, kui ta on vahetu ja aus," rääkis Üprus.    Edasi loe Virumaa Teatajast.